Transindex - A szenátus nem szeretné, hogy a homeopátiás készítmények csomagolásán feltüntessék, hogy hatástalanok
2018. október 17. 16:38, utolsó frissítés: 16:38
Elsõ házként elutasította szerdai plenáris ülésén a szenátus azt a javaslatot, amelynek értelmében a homeopátiás készítmények csomagolásán fel kellene tüntetni, hogy azok nem hatnak az egészségi állapotra.
Az egészségügyi reformra vonatkozó 2006/95-ös törvényt módosító tervezetet a Mentsétek meg Romániát Szövetség (USR) egy szenátorcsoportja nyújtotta be. Az általuk javasolt módosítás szerint a homeopátiás gyógyszerek esetében a termékleírás elején jól olvashatóan, vastag Times New Roman típusú nagybetûkkel ki kell írni a következõ figyelmeztetést:
„EZ A TERMÉK NINCS HATÁSSAL AZ EGÉSZSÉGI ÁLLAPOTRA.”
Ugyanazt a szöveget a készítmény csomagolásán is fel kellene tüntetni az indítvány szerint.
A javaslatot a felsõház egészségügyi bizottsága negatívan véleményezte, majd a plénum 72 tagja ellene szavazott. 8 szenátor támogatta a tervezetet, és ketten tartózkodtak.
A kérdésben a képviselõház szavaz döntõ fórumként. (agerpres)
Gyógyszerek nélkül maradhatnak a romániai HIV-betegek
Kevesebb utánajárással juthatnak hozzá a betegek az ingyenes gyógyszerekhez, ha elfogadják az RMDSZ törvényjavaslatát
Veszélyes gyógyszerekkel kereskedõ bûnszervezetet számolt fel a DIICOT Kolozsváron
December közepéig lista készül a CNAS által nem fizetett gyógyszerekrõl
Az egészségügyi minisztérium módosította a programos-gyógyszerek elszámolását
Kivizsgáltatja a gyógyszertárakat az egészségügyi miniszter